एक दिन एक परोपकारको काम !!  

वास्तवमै परोपकार एक सुन्दर सोच र सकारात्मक काम हो, सके हप्ता को एक दिन,महिनाको एक दिन या यस्तै यस्तै तर कम्तिमा गर्न चाही गरौ न है,अव देखि हरेक आइतवार परोपकार का कुरा गरौ, म त्यसो गर्नेछु तपाइँ पनि जोडिनुहोसन है !

तपाइँ हरु सबै सबैले जांह जसरी जे जस्ता परोपकारका काम गर्नु भएको छ, त्यसका प्रति म मेरो व्यक्तिगत र हाम्रो संस्था हेल्प नेपाल नेटवर्क को तर्फ वाट तपाइँ हरु सबैको प्रशंशा गर्दै हार्दिक धन्यवाद र आभार प्रकट गर्दछु !

सर्वप्रथम त मेरो विशेष अनुरोध तपाइँ हामि हेल्प नेपाल नेटवर्क मार्फत जोडिएर गरौ हामी संगै मिलेर धेरै गर्न सकिनेछ !

सम्पर्क इमेल :- help_nepal@helpnepal.net , फोन न: कार्यालय समयमा मात्र : +९७७ ०१ ४५९८३२८,नेपाल +६१४३४३९२३४७,अस्ट्रेलिया.

अन्य तरिका मार्फत पनि परोपकार गर्न सक्नु हुन्छ , तर गर्न चाही गरौ जहाँ जे जसरि गरे पनि हुन्छ , यहि बेला हो हामीले गर्ने, राज्य ले पनि गरेकै छ, जे सकेकोछ गरेको नै छ , हाम्रा नीति,नेता,सरकार,विज्ञ,कुटनीतिज्ञ सबै सबैले जांह जे जसरी जति सक्नु भएको छ गर्नु भएकै छ - सबै लाइ धन्यबाद छ, हामि लाइ चाहि लागेको के हो भने यो समयमा राज्यका विभिन्न तह तप्का र अझ सिधा सिधा जनता लाइ देखिने र अनुभूति गर्न सकिने खालका परोपकारी काम हरु गरेर थोरै भए पनि मल्हम लगाउनु छ, दया, माया, करुणा, एक आर्का लाइ जोडेर , जो ले जे जानेको छ , एक ले आर्को लाइ सहयोग गरेर गरौ , पैसा नै दिनु पर्छ भन्ने छैन , आफुले जानेको ज्ञान, सिप, वौदिकता वाडेर पनि गर्न सकिन्छ , तर गर्न चाही गर्नै पर्यो !

हप्तामा एक दिन परोपकारको काम गर्ने बानीले समाजमा सकारात्मक प्रभाव पार्नुका साथै मनमा अलौकिक शान्ति पनि प्राप्त हुन्छ भन्ने मेरो दृढ विश्वाश छ। मेरो मनमा पनि लागेको र तपाइँ धेरै धेरैले सुझाउनु भए झै तलका विधि तरिका बाट पनि गर्न सकिन्छ कि, प्रयास गरौ न है :

१.स्वयंसेवा गर्ने  स्वयंसेवी हुनुहोस :-
स्वयंसेवा घर, गाउँ, र समाजमा प्रभावकारी रूपमा गर्ने धेरै उपायहरू छन् जस्तै शिक्षा, स्वास्थ्य, सरसफाइ, वातावरण संरक्षण आदि आदि मा काम गरेर, आफ्नो खाली समय, शिक्षा, सीप, वा केही आर्थिक सहयोग गरेर स्वयंसेवा गर्न सकिन्छ स्वयंसेवी हुन् सकिन्छ !

२.समय दान गर्नुहोस्:
तपाईं नजिकको वृद्धाश्रम, अनाथालय, वा सामाजिक संस्थामा समय दिएर सहयोग गर्न सक्नुहुन्छ।

३.नियमित रगत, प्लाज्मा र अंग (मरानोप्रान्त मात्र) दान गर्नुहोस्:
यो एउटा सानो तर जीवन बचाउन सक्ने ठूलो कदम हो तसर्थ रगत, प्लाज्मा र अंग (मरानोप्रान्त मात्र) दान गरेर सहयोग गर्न सक्नुहुनेछ ।

४.खानाको दान:
नजिकको आश्रयस्थलमा खाना वितरण गर्नुहोस् वा सडकमा रहेका मानिसहरूलाई भोजन प्रदान गर्नुहोस्।

५.शिक्षा सम्बन्धी सहयोग:
आवश्यक पर्ने बालबालिकालाई किताब, कलम, वा स्टेशनरी सामग्री का लागि आर्थिक सहयोग दिनुहोस्, नजिक को विद्यालयमा Volunteer  Class , Extra  Class, Tuition, Coaching क्लास लिएर सहयोग  गर्नुहोस ।

६.वातावरण र पर्यावरण संरक्षण:
आफ्नो समुदायमा सफाइ अभियान सञ्चालन गर्नुहोस् वा रूख रोप्ने कार्यक्रममा सहभागी हुनुहोस्, नेपाल मा हिमाल को नजिक हुनुहुन्छ भने हिमाल सरसफाई गरौ , पानि को संचय गरौ , नदि वरपर फोहर नगरौ

७.सामाजिक सहयोग:
कसैलाई परामर्श दिनुहोस्, उनीहरूको कुरा सुन्नुहोस्, वा जीवनका चुनौतीहरू सामना गर्न सहयोग गर्नुहोस्।

पुनश्च मेरो विश्वास के हो भने हामीले साना कुराबाट सुरु गरेर पनि समाजमा मानिस को जिबनमा ठूलो प्रभाव पार्न सकिन्छ।

यदि तपाईंले यी परोपकारी कार्यहरूलाई निरन्तरता दिनुभयो भने, तपाईं अरूलाई पनि  प्रेरित गर्दै एक उदाहरणीय काम गर्दै अझ महत्वपूर्ण कुरा त तपाइँ देश निर्माणमै सहभागी भइरहनु भएको छ साथीभाइ र परिवारलाई पनि यो अभियानमा सहभागी हुन प्रेरित गर्नुहोस्।

वास्तवमै परोपकार एक सुन्दर सोच र सकारात्मक काम हो, तपाईं हरु यो वर्ष के कस्तो परोपकारी कार्यमा सहभागी हुन सोचिरहनुभएको छ, म र मेरो परिवार भने यसो गर्दैछौ :

 हेल्प नेपाल नेटवर्क को कार्यालय को व्यवस्थापन का लागि रु ५० हजार बराबरको ACCOUNTING SOFTWARE & STAFF TRAINING मा सहयोग गर्नेछु, मेरो श्रीमती पेशाले नर्श हुनुहुन्छ वांहले रु २५ हजार बराबर को महिला हरु का लागि हेल्प नेपाल नेटवर्कको मुगु, डोल्पा र जुम्ला का जिल्लाका अति विपन्न तथा एकल महिला हरु का लागि सेनेटरी प्याड (Sanitary Pad)  प्रदान गर्नु हुनेछ मेरो सानो छोरीलाइ  नेपाली भजन, कृतन, गित, संगीत असाध्य मन पर्छ उनीले भने नेपाली गित संगीतका बाध्यबाधनका सामग्री वाजा गाजा करिव २५ हजार बराबरको हेल्प नेपाल नेटवर्क,धुलिखेल बालगृह  का साना साना बाल बालिका लाइ दिने निर्णय गरेका छौ !

तपाइँ हरु सबै लाइ जिबन भर सुख ले खान पुगोस,खुशीले दिन पगोस !